**ПРИЛОЖЕНИЕ № 1 – УСЛОВИЯ ЗА УЧАСТИЕ**

1. ***ВЪЗЛОЖИТЕЛ:***

Възлагащ орган на настоящата обществена поръчка е Министерство на външните работи. На основание чл. 7, ал. 1 от ЗОП министърът на външните работи е делегирал правомощия на Деница Владимирова Александрова, началник на сектор „Отрити процедури и проекти с европейско финансиране“ при дирекция „Управление на собствеността и материално-техническо осигуряване“, да организира настоящата обществена поръчка, съгласно заповед № 95-00-98/30.01.2019 год.

***Административен адрес:***

Гр. София, п.к.1113, ул. „Александър Жендов“ № 2;

***Интернет адрес:***

<http://www.mfa.bg/>

***Профил на купувача и адрес на поръчката:***

<https://mfa.bg/bg/zop/2016/7183>

1. ***ПРАВНО ОСНОВАНИЕ***

Възложителят открива настоящата процедура за възлагане на обществена поръчка на основание чл. 79, ал. 1, т. 4, във връзка с чл. 18, ал. 1, т. 8 (*договаряне без предварително обявление) от ЗОП*, с мотивите посочени в Решението на възложителя за откриването на поръчката (решението). За нерегламентираните в настоящите указания по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно предмета на поръчката.

Настоящата обществена поръчка не се разделя на обособени позиции, съгласно мотивите на възложителя посочени в решението.

Изпълнението на договора за възлагането на обществената поръчка се поставя под условието – до възлагане на обществена поръчка със същия предмет въз основа за проведена открита процедура по реда на чл. 18, ал. 1, т. 1 от ЗОП.

1. ***НАИМЕНОВАНИЕ НА ПОРЪЧКАТА. ОБЕКТ И ПРЕДМЕТ НА ПОРЪЧКАТА:***

*Наименование:* „Застраховане на движимо и недвижимо имущество на МВнР на територията на Република България”.

*Обект:* Обект на настоящата обществена поръчка е предоставянето на услуга по чл. 3, ал. 1, т. 3 от Закона за обществени поръчки (ЗОП).

*Предмет на обществената поръчка* е „Застраховане на движимо и недвижимо имущество на МВнР на територията на Република България”.

*Начало и срок за изпълнение на поръчката:*

Срокът, за който се възлага обществената поръчка е от датата на сключване на договора в резултат на проведените преговори по настоящата процедура до сключване на договор за застраховане със същия предмет в резултат на проведена открита процедура по реда на чл. 18, ал. 1, т. 1 от ЗОП.

Основен код по CPV: 66515000 – Услуги по застраховане на щети или загуби на имущество

1. ***ПРОГНОЗНА СТОЙНОСТ НА ОБЩЕСТВЕНАТА ПОРЪЧКА***

Максималната прогнозна стойност на обществената поръчка е 32 000,00 (тридесет и две хиляди лева) за 12 (дванадесет) месеца. В сумата не е включен задължителния данък по ЗДЗП от 2%.

* 1. **Спазване на приложими норми**

1.1.При изпълнението на поръчката изпълнителят е длъжен да спазва всички приложими нормативни актове, разпоредби, стандарти и други изисквания, свързани с предмета на поръчката, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП.

1.2.Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

* Относно задълженията, свързани с данъци и осигуровки:

Национална агенция по приходите:

Информационен телефон на НАП - 0700 18 700**;** интернет адрес: <http://www.nap.bg/>

* Относно задълженията, свързани със закрила на заетостта и условията на труд:

Министерство на труда и социалната политика:

Интернет адрес: <https://www.mlsp.government.bg/>

София 1051, ул. Триадица №2

Телефон: 02/ 8119 443

- Относно задълженията, свързани с опазване на околната среда:

Министерство на околната среда и водите

Информационен център на МОСВ:

работи за посетители всеки работен ден от 14 до 17 ч.

1000 София, ул. „У. Гладстон" № 67

Телефон: 02/ 940 6331

Интернет адрес: <http://www3.moew.government.bg/>

1. ***УСЛОВИЯ ЗА ДОПУСТИМОСТ. ОСНОВАНИЯ ЗА ОТСТРАНЯВАНЕ.***

***1.ОБЩИ ПОЛОЖЕНИЯ***

 1.1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.

За участие в процедурата участникът подготвя и представя оферта, която трябва да съответства напълно на условията, съдържащи се в решението и в поканата и приложенията към нея за обществената поръчка. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с нотариално заверено пълномощно.

1.2. Участниците – обединения следва да определят партньор, който да представлява обединението за целите на обществената поръчка и да уговорят солидарна отговорност на членовете на обединението при изпълнение на обществената поръчка.

В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1.3. Възложителят не поставя каквито и да е изисквания относно правната форма под която обединението ще участва в процедурата за възлагане на поръчката.

1.4. Когато Участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация по обществената поръчка:

1.4.1. правата и задълженията на участниците в обединението;

1.4.2. разпределението на отговорността между членовете на обединението;

1.4.3. дейностите, които ще изпълнява всеки член на обединението.

1.5. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на обществената поръчка и лице, което представлява обединението упълномощено с изрично пълномощно или с делегирани права в договора за създаване на обединение.

1.6. В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на обществената поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

1.7. Лице, което участва в обединение или е дало съгласие и фигурира като подизпълнител в офертата на друг участник, не може да подава самостоятелна оферта.

1.8. В процедурата за възлагане на обществената поръчка едно физическо или юридическо лице може да участва само в едно обединение.

1.9. Свързани лица не могат да бъдат самостоятелни участници в една и съща процедура. „Свързани лица” по § 2, т. 45 от Допълнителните разпореди на ЗОП са тези по § 1, т.13 и 14 от Допълнителните разпоредби на Закона за публично предлагане на ценни книжа.

1.10. При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП) - (образец предоставен на участниците в електронен вид и съгласно разпоредбите на ЗОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

1.11. Участниците могат да се позоват на капацитета на трети лица, независимо от правната връзка между тях, по отношение критериите, свързани с техническите способности и професионалната компетентност.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.10.

1.12. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

1.13. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

1.14. Преди сключването на договор за обществената поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**2. Условия за допустимост. Основания за отстраняване.**

* 1. Възложителят ще отстрани от участие всеки участник, който:

**2.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 1.1 в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Изискването не се прилага в случаите на чл. 54, ал. 3 ЗОП.

**2.1.4.** е налице неравнопоставеност в случаите по чл. 44, ал. 5 ЗОП;

**2.1.5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**2.1.7.** е налице конфликт на интереси, който не може да бъде отстранен.

**2.1.8.** е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, освен ако се докаже, че участникът не е преустановил дейността си и е в състояние да изпълни поръчката, съгласно приложимите национални правила за продължаване на стопанската дейност в държавата, в която е установен.

**2.1.9.** който не отговаря на поставените критерии за подбор или не изпълни друго условие, посочено в Поканата и Приложенията към нея;

**2.1.10**. който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 от ЗОП;

**2.1.11.** който не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 – 5 от ЗОП;

**2.1.12**. който след покана от Възложителя и в определения в нея срок не удължи срока на валидност на офертата си;

**2.1.13.** който е свързано лице с друг участник в процедурата;

**2.1.14**. който няма право да участва в обществени поръчки на основание чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

**2.1.15.** за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (Обн. ДВ. бр.7 от 19 Януари 2018г.)

**2.1.16.** Възложителят отстранява от процедурата участник, за когото са налице основанията по чл. 54, ал. 1 от ЗОП и посочените от възложителя обстоятелства по чл. 55, ал. 1, т. 1 от ЗОП възникнали преди или по време на процедурата.

Възложителят ще приложи разпоредбата на чл. 57, ал. 1 от ЗОП и когато участник в процедурата е обединение от физически и/или юридически лица и за член на обединението е налице някое от основанията за отстраняване.

**2.1.17.** Основанията за отстраняване по т. 2.1.1 и 2.1.2. се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 2.1.5, б. „а” и т. 2.1.6 – три години от датата на настъпване на обстоятелствата, освен ако в акта, с който е установено обстоятелството, е посочен друг срок.

Основанията по т. 2.1.1, 2.1.2 и 2.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 54, ал. 2 от ЗОП, във връзка с чл. 40 от ППЗОП.

 При подаване на оферта участникът декларира липсата на основанията за отстраняване в част ІІІ от ЕЕДОП, като предоставя съответната информация, изисквана от възложителя, и посочва националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. Информацията се попълва в ЕЕДОП, както следва:

3. 1.Относно обстоятелствата по т. 2.1.1 и т. 2.1.2:

а) В Част ІІІ, Раздел А се предоставя информация относно присъди за следните престъпления:

* *Участие в престъпна организация* – по чл. 321 и 321а от НК;
* *Корупция* – по чл. 301 – 307 от НК;
* *Измама* – по чл. 209 – 213 от НК;
* *Терористични престъпления или престъпления, които са свързани с терористични дейности и финансиране на тероризъм -* по чл. 108а от НК;
* *Изпиране на пари*– по чл. 253, 253а, или 253б от НК от НК;
* *Детски труд и други форми на трафик на хора* – по чл. 192а или 159а - 159г от НК.

б) В Част ІІІ, Раздел Г се предоставя информация относно присъди за престъпления по чл. 194 – 208, чл. 213 а – 217, чл. 219 – 252 и чл. 254а-255a или чл. 256-260 от Наказателния кодекс; нарушения по чл. 13, ал. 1 от Закона за трудовата миграция и трудовата мобилност; нарушение на задълженията в областта на трудовото право - чл. 61, ал. 1, чл. 62, ал. 1 или 3, чл. 63, ал. 1 или 2 и чл. 228, ал. 3 от Кодекса на труда

в) В Част ІІІ, Раздел В, поле „Нарушение на задължения в областта на трудовото право“ от ЕЕДОП се предоставя информация относно присъди за престъпления по чл.172 от НК . При отговор „Да“ участникът посочва: дата на влизане в сила на присъдата и фактическото и правното основание за постановяването й и срока на наложеното наказание.

В полето се представя информация и за нарушение на задълженията в областта на трудовото право - чл. 118, чл. 128, чл. 245 и чл. 301 - 305 от Кодекса на труда.

г) В Част ІІІ, Раздел В, в поле „Нарушение на задължения в областта на екологичното право“ от ЕЕДОП се предоставя информация относно присъди за престъпления по чл. 352 – 353е от НК. При отговор „Да“ участникът посочва: дата на влизане в сила на присъдата и фактическото и правното основание за постановяването й и срока на наложеното наказание.

д) В Част ІІІ, Раздел В, в поле „Нарушение на задължения в областта на социалното право“ от ЕЕДОП се предоставя информация относно присъди за престъпления по чл. 255б от Наказателния кодекс. При отговор „Да“ участникът посочва: дата на влизане в сила на присъдата и фактическото и правното основание за постановяването й и срока на наложеното наказание.

3.2. Относно обстоятелствата по т. 2.1.3 се предоставя информация в Част ІІІ, Раздел Б от ЕЕДОП.

3.3. Относно обстоятелствата по т. 2.1.4 -2.1.5, 2.1.7- 2.1.8 се предоставя информация в Част ІІІ, Раздел В от ЕЕДОП.

3.4. Относно обстоятелствата по т. 2.1.13, т.2. 1.14 и 2.1.15 се предоставя информация в Част ІІІ, Раздел Г от ЕЕДОП.

 4. Мерки за надеждност

4.1. Участник, за когото са налице основания по чл. 54, ал. 1 от ЗОП и чл. 55, ал. 1, т. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

a) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

г) е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

4.2. Като доказателства за надеждността на участника се представят следните документи:

а) по отношение на обстоятелството по т. 4.1, б. „а” и „б” (чл. 56, ал. 1, т. 1 и 2 от ЗОП) – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

б) по отношение на обстоятелството по т. 4.1, б. „в“ (чл. 56, ал. 1, т. 3 от ЗОП) – документ от съответния компетентен орган за потвърждение на описаните обстоятелства.

4.3. Няма право да се ползва от възможността по т. 4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за времето, определено с присъдата или акта.

4.4. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/ нарушението. Когато приеме, че предприетите от участника мерки са достатъчни, за да се гарантира неговата надеждност, Възложителят няма да го отстрани от процедурата. В решението за класиране, съответно за прекратяване на процедурата, Възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.

4.5. Когато преди подаване на офертата участник е предприел мерки за доказване на надеждност по т. 4.1 (чл. 56 от ЗОП), тези мерки се описват в ЕЕДОП в полето, свързано със съответното обстоятелство.

5. Участниците са длъжни да уведомят писмено Възложителя в 3-дневен срок от настъпване на някое от обстоятелствата, посочени по-горе в т. 2.1.1 – 2.1.8 и т. 2.1.13.

**3. УЧАСТИЕ НА ОБЕДИНЕНИЕ**

1. В случай че Участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
2. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.
3. Когато Участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението
1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
2. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

Когато определеният изпълнител е не персонифицирано обединение на физически и/или юридически лица, договорът за обществена поръчка, се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**4. ПОДИЗПЪЛНИТЕЛИ**

1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Когато се предвижда участие на подизпълнители, отделен ЕЕДОП задължително се представя от всеки от тях.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
3. Възложителят изисква замяна на подизпълнител, който не отговаря на условията по т. 2.
4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на Възложителя, Възложителят заплаща възнаграждение за тази част на подизпълнителя.
5. Разплащанията по т. 4 се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.
6. Към искането по т. 5, изпълнителят предоставя становище, от което да е видно дали оспорва плащанията или част от тях като недължими.
7. Възложителят има право да откаже плащане по т. 4, когато искането за плащане е оспорено, до момента на отстраняване на причината за отказа.
8. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
9. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
10. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
11. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
1. При замяна или включване на подизпълнител, изпълнителят представя на възложителя всички документи, които доказват изпълнението на условията по т. 11, заедно с копие на договора за подизпълнение или на допълнително споразумение в тридневен срок от тяхното сключване съгласно чл. 75, ал. 2 от ППЗОП.

**5. ИЗПОЛЗВАНЕ НА КАПАЦИТЕТА НА ТРЕТИ ЛИЦА**

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности и професионална компетентност.
2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
4. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.
5. Възложителят изисква участника да замени посоченото от него трето лице, ако то не отговаря на някое от условията по т. 4.
6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 2 – 4.

**6. УКАЗАНИЯ ЗА ПРЕДСТАВЯНЕ НА ИНФОРМАЦИЯТА В ЕЕДОП**

 **1.Указания при попълване на ЕЕДОП**

*1.1 Участникът декларира* **липсата на основанията за отстраняване** *и* **съответствие** *с критериите за подбор чрез представяне на единен европейски документ за обществени поръчки (ЕЕДОП). Когато участникът е обединение, което не юридическо лице, се представя и отделен ЕЕДОП за всеки от участниците в обединението. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя и отделен ЕЕДОП, който съдържа необходимата информация съгласно чл. 67, ал. 1 от ЗОП.*

*1.1.1 Възложителят предоставя образец на ЕЕДОП за процедурата с образците към поканата за обществената поръчка като съставен от възложителя образец на ЕЕДОП с Информационната система за попълване и повторно използване на ЕЕДОП, осигурена от Европейската комисия, под формата на генериран файл, в който са маркирани полетата, които съответстват на поставените от него изисквания, свързани с личното състояние на участниците и критериите за подбор. Генерираният файл е на разположение на заинтересованите лица по електронен път на Профила на купувача. Възложителят публикува заедно с поканата за обществена поръчка в PDF формат и XML файл espd-request………xml., който представлява предоставен от Възложителя еЕЕДОП във вид, подходящ за електронна обработка.*

*За попълване на образеца участниците следва да използват Информационната система за попълване и повторно използване на ЕЕДОП, осигурена от Европейската комисия, която може да се открие на следния интернет адрес* [*https://ec.europa.eu/tools/espd/filter?lang=bg*](https://ec.europa.eu/tools/espd/filter?lang=bg)*.*

*В нея участниците зареждат сваления от Профила на купувача XML файл, попълват необходимите данни, изтеглят го и го запазват във формати XML и PDF. Попълненият еЕЕДОП във формат PDF се подписва с квалифициран електронен подпис от лицата по чл. 54, ал. 2 от ЗОП.*

*1.1.2. Възложителят приема еЕЕДОП по един от следните начини:*

*- приложен на подходящ електронен носител към пакета документи за участие в процедурата – например дискета, компактдиск, USB флаш и др.*

*- предоставен чрез осигурен достъп по електронен път до изготвения и подписан електронно с квалифициран електронен подпис ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. В този случай, следва в опаковката с офертата да бъде представен документ-декларация, в която задължително да се посочи адрес, на който е осигурен достъп до съответния еЕЕДОП.*

*Повече информация относно предоставяне на Единния европейски документ за обществени поръчки в електронен вид се съдържа в указание изх. № МУ-4/02.03.2018г. на изпълнителния директор на АОП, на следния интернет адрес: http://www.aop.bg/fckedit2/user/File/bg/practika/MU4\_2018.pdf*

**1.2.** ЕЕДОП се попълва в съответствие с чл. 67 от ЗОП и указанията в настоящата документация за обществената поръчка, като:

* + 1. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

1.2.2. Участник, който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника.

1.2.3. Участник, който ще ползва капацитета на едно или повече трети лица за доказване съответствие с критериите за подбор, представя отделен ЕЕДОП за всяко едно от третите лица. Участникът попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“, се представя ЕЕДОП от третите лица, надлежно попълнен и подписан от лицата по чл. 40, ал. 1 от ППЗОП. В ЕЕДОП на третото лице се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

1.2.4. Участник, който ще ползва един или повече подизпълнители, представя попълнен отделен ЕЕДОП от всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът попълва Раздел Г „Информация за подизпълнители, чийто капацитет икономическият оператор няма да използва“ на част ІІ от ЕЕДОП. Ако полето е попълнено с „Да“, се представя ЕЕДОП от всеки подизпълнител, надлежно попълнен и подписан от лицата по чл. 40, ал. 1 от ППЗОП. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ съобразно вида и дела на поръчката, който ще изпълняват.

***7. Обем на поръчката и срок на договора***

 „Застраховане на движимо и недвижимо имущество на МВнР на територията на Република България“ за срок от 12 месеца на движимо и недвижимо имущество, управлявано от МВнР на територията на Република България, описано като вид и обем в Списъка на недвижимите имоти в страната, управлявани от МВнР от Поканата за участие (Приложение № 2.1), **като обект на застраховане са:**

-***недвижимото имущество***, собственост на Република България в страната, предоставено за управление на МВнР - сгради и ведомствен жилищен фонд, съгласно Таблица: „Списък на недвижимото имущество, обект на застраховане”, на обща стойност 113 293 415,89 лв., от които 99 253 079,15 лв. – сгради съгласно Списъка (Приложение № 2.2 към Поканата) и 14 040 336,74 лв. – ведомствен жилищен фонд съгласно Списъка (приложение № 2.1 към Поканата)

 -***движимо имущество***, находящо се в сградите (с изключение на ведомствен жилищен фонд)- мебели, оборудване, електронна техника и материални активи над 1000 лева - с лимит за едно застрахователно събитие 2 000 000 (два милиона лева) и общ лимит за една застрахователна година 10 000 000 лева (десет милиона лева).

Стартирането на договора за застраховка ще е в зависимост от предложението за изпълнение на съответния участник и договореното при провеждането на преговорите с възложителя.

Договорът с избрания изпълнител по настоящата процедура автоматично се прекратява при възлагане на обществена поръчка със същия предмет въз основа за проведена открита процедура.

1. ***ФИНАНСОВИ УСЛОВИЯ-***

*Участник, който е предложил стойност, надвишаваща максималната прогнозна стойност посочена в Раздел IV от поканата, ще бъде отстранен от участие в процедурата.*

1. ***ГАРАНЦИЯ ЗА ИЗПЪЛНЕНИЕ НА ДОГОВОРА – УСЛОВИЯ, РАЗМЕР И НАЧИН НА ПЛАЩАНЕ***
2. Гаранцията за изпълнение на договора представлява 4 % от стойността на договора, без 2% данък по ЗДЗП, представена от определения изпълнител при неговото сключване.
3. Гаранцията се предоставя в една от следните форми:

2.1. парична сума;

2.2. банкова гаранция;

2.3. застраховка, която обезпечава изпълнението чрез покритие на отговорността на изпълнителя.

1. Гаранцията по т. 2.1 или т. 2.2 може да се предостави от името на изпълнителя за сметка на трето лице - гарант.
2. Участникът, определен за изпълнител, избира сам формата на гаранцията за изпълнение.
3. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
4. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.
5. При представяне на гаранцията под формата на парична сума, тя се внася по банков път, на името на МВнР:

**БНБ - ЦУ,**

**Банкова сметка: BG45 BNBG 9661 3300 1343 01**

**BIC: BNBGBGSD**

1. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка и да е със срок на валидност най-малко 30 (тридесет) дни след изтичане срока на договора.
2. Възложителят ще освободи гаранцията за изпълнение, без да дължи лихви за периода, през който средствата законно са престояли при него.
3. Застраховката по т. 2.3, която обезпечава изпълнението чрез покритие на отговорността на изпълнителя, трябва да бъде със срок на валидност най-малко 30 (тридесет) дни след изтичане срока на договора. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор.
4. ***ИЗИСКВАНИЯ И ДОКАЗАТЕЛСТВА ЗА ГОДНОСТ ЗА УПРАЖНЯВАНЕ НА ПРОФЕСИОНАЛНА ДЕЙНОСТ И ПРОФЕСИОНАЛНИ СПОСОБНОСТИ НА УЧАСТНИЦИТЕ В ОБЩЕСТВЕНАТА ПОРЪЧКА***

***8.1*.** ***Годност (правоспособност) за упражняване на професионална дейност***

8.1.1 Съгласно изискването на чл. 12 от Кодекса за застраховането участниците трябва да притежават валиден лиценз/разрешение, издаден от компетентен орган за извършване на застрахователна дейност на територията на Република България, в чийто обхват следва да са включени видовете застраховки, за която същият подава оферта, а чуждестранните лица – аналогичен документ, съгласно законодателството на държавата, в която са установени.

8.1.2. При подаване на офертата участникът декларира съответствие с изискването по т. 8.1.1. по-горе в част ІV „Критерии за подбор“, буква А „Годност", секция „За поръчки за услуги: необходимо е специално разрешение“ от ЕЕДОП.

8.1.3. В случаите на чл. 67, ал. 5 и ал. 6 от ЗОП съответствието с изискването на възложителя по т. 8.1.1 по-горе и с информацията, посочена от участника в ЕЕДОП, следва да бъде доказано с представяне от участника на заверено от него копие на валиден лиценз/разрешение, издаден от компетентен орган за извършване на застрахователна дейност на територията на Република България, в чийто обхват следва да са включени видовете застраховки, за която същият подава оферта, а чуждестранните лица – аналогичен документ, съгласно законодателството на държавата, в която са установени.

***8.2.*** ***Икономическо и финансово състояние***

Възложителят не поставя изисквания по отношение на икономическото и финансово състояние на участниците.

***8.3. Технически и професионални възможности: съгласно поканата и настоящото приложение.***

8.3.1. Участникът трябва да е изпълнил поне по 1 (една) дейност с предмет и обем идентични или сходни с тези на обществената поръчка, през последните 3 (три) години, считано от датата на подаване на офертата.

 Дейност с предмет, идентичен или сходен с този на обществената поръчка е: застраховане на движимо и/или недвижимо имущество (застраховки срещу „Пожар и природни бедствия” и „Други вреди на имущество” - класове 8 и 9, съгласно Приложение № 1, Раздел II от Кодекса за застраховането, както и застрахователните покрития, посочени в т. В, раздел 1 от Техническата спецификация, Приложение № 1.2.).

 Под услуги с обем, идентични или сходни с тези на обществената поръчка, следва да се разбира:

 „Застраховане на движимо и недвижимо имущество на МВнР на територията на Република България”: не по-малко от 50 на сто от прогнозната стойност на обществената поръчка. Като застрахователната дейност е била предоставена на лице/а (ФЛ, ЮЛ) или организация, осигуряващо/а застраховане на движимо, така и на недвижимо имущество в страната.

Под "изпълнена" услуга се разбира такава услуга, чието изпълнение е приключило в рамките на заложения от възложителя период, независимо от датата на започването й.

8.3.2 При подаване на оферта участникът представя списък на изпълнените дейности, които са идентични или сходни с предмета и обема на обществената поръчка, изпълнени през последните три години, считано от датата на подаване на офертата като попълни Част IV „Критерии за подбор“, буква В „Технически и професионални способности”, секция „За поръчки за услуги: извършени услуги от конкретния вид“ на ЕЕДОП, с посочване на описание на извършените дейности (информация за съответствието с изискването по т. 8.3.1 за предмет и обем на извършените услуги, сумата на договора за съответната дейност, датите (периодът на изпълнение) и получателите.

8.3.3 В случаите на чл. 67, ал. 5 и ал. 6 от ЗОП съответствието с изискването на възложителя по т. 8.3.1 по-горе и с информацията, посочена от участника в ЕЕДОП, следва да бъде доказано с представяне на списък на услугите, които са идентични или сходни с предмета и обема на обществената поръчка, с посочване на стойностите, датите и получателите, заедно с доказателство за извършената услуга (заверено/и от участника копие/я на документ/и, издаден/и от получателя/ите удостоверение/препоръка/референция/двустранен констативен протокол/друг подписан от получателя документ, удостоверяващ, че услугата е извършена или от компетентен/и орган/и или посочване на публичен регистър, поддържан на официален сайт на компетентен орган или на получател, в който е публикувана информация за услугата), удостоверяващи обстоятелството, че участникът е изпълнил поне 1 (една) посочена в списъка в ЕЕДОП услуга, която е идентична или сходна с предмета и обема на обществената поръчка, през последните 3 (три) години, считано от датата на подаване на офертата. В списъка на услугите и документите, с които се доказва изпълнението на услугата следва да е посочен предмет и обем на извършените услуги, сумата на договора за съответната дейност, датите (периодът на изпълнение) и получателите, подпис, име, длъжност/качество на представляващия, съответно на получателя и дата на издаване.

***Забележка:***

 При участие на обединения, които не са юридически лица, съответствието с критериите за подбор се доказва от обединението - участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 Ако участника предвижда ползване на подизпълнители документите се представят за тях съобразно вида и дела от поръчката, който ще им се възложи.

 Ако участника се позовава на капацитета на трети лица документите се представят и за тях, в зависимост от критериите за подбор, за доказването на които участника се позовава на техния капацитет.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

* 1. ***Лично състояние на участниците – съгласно т. 2 от раздел V от настоящото Приложение № 1.***
1. ***ОФЕРТАТА ВКЛЮЧВА:***
	1. Опис на представените документи, в свободен текст.
	2. ***Единен европейски документ за обществени поръчки (ЕЕДОП)*** *в съответствие с изискванията на ЗОП и настоящите указания – в електронен вид.*
	3. Когато е приложимо – заверено копие на документите за доказване на предприетите мерки за надеждност в съответствие с чл. 45, ал. 2 от ППЗОП.
	4. Когато е приложимо – документи за участието на подизпълнители.
	5. Когато е приложимо – документи за поетите от трети лица задължения.
	6. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението;
* солидарна отговорност.
	1. Предложение за изпълнение на поръчката (Образец № 2 от Поканата), съдържащо:
		1. Документ за упълномощаване, когато лицето, което подава офертата, не е законният представител на участника;
		2. Проект на застрахователна полица, покриваща изцяло изискванията на Техническата спецификация на възложителя, ведно с общите условия на застраховката и евентуално преференциални условия (без ценови);
		3. Декларация по чл. 102, ал. 1 от ЗОП (ако е приложимо) (Образец № 4)
		4. Други (по преценка на участника)
	2. Ценово предложение (Образец №3)

В цената на договора се включват всички разходи, свързани с качественото изпълнение на поръчката в описания вид и обхват, съгласно Поканата и Приложенията към нея. При несъответствие между цифрова и изписана с думи цена ще се вземе предвид изписаната с думи.

10. Срок на валидност на офертите**:**

10.1. Срокът на валидност на офертата е не по-малък от 5 (пет) месеца, считано от датата, определена като краен срок за получаване на офертите. Участник предложил по-кратък срок на валидност на офертата си се отстранява от участие в процедурата.

10.2. Възложителят си запазва правото да изисква от участниците да удължат срока на валидност офертите си до момента на сключване на договора за обществена поръчка.

1. ***ПРЕДСТАВЯНЕ НА ОФЕРТАТА И ПРОВЕЖДАНЕ НА ДОГОВАРЯНЕТО:***

А. Офертите се подават всеки работен ден - до часа и датата, посочени в поканата, в град София, п.к. 1113, ул. „Александър Жендов” № 2, Министерство на външните работи, входящо деловодство.

Ако участникът изпраща офертата, чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

Опаковките на офертите следва да са надписани по следния начин:

|  |
| --- |
|  **ДО**  **МИНИСТЕЛСТВО НА ВЪНШНИТЕ РАБОТИ** **Улица „Александър Жендов” № 2** **СОФИЯ - 1113** |
| **О Ф Е Р Т А**за участие в процедура за възлагане на обществена поръчка с предмет: **„Застраховане на движимо и недвижимо имущество на МВнР на територията на Република България”** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_име на участника включително участници в обединението** **(когато е приложимо)** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ адрес за кореспонденция****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_лице за контакт, телефон, факс и електронен адрес** |

 Всички документи от офертата на Участника следва да са написани на български език, като в случай че някои от документите са на чужд език, то следва същият да бъде придружен с превод на български език.

 Възложителят предоставя неограничен, пълен, безплатен и пряк достъп по електронен път до поканата на обществената поръчка за участие в процедурата и приложенията към нея на интернет страницата на МВнР в електронна преписка от раздел „Профил на купувача”, подраздел „Обществени поръчки чрез процедури по ЗОП, открити след 15.04.2016 г. (нов ЗОП)“. Изтеглянето на поканата и приложенията към нея от посочения адрес е безплатно. Всички документи, свързани с процедурата ще бъдат публикувани на адреса на процедурата посочен в решението за откриване на процедурата.

Б. Офертата се представя в запечатана непрозрачна опаковка съгласно Раздел VIII.

В. Не се приемат оферти, които са представени след изтичане на крайния срок за получаване или в незапечатана или скъсана опаковка.

Отварянето на офертите и Преговорите ще се проведат в администативната сграда на МВнР, на дата и часовете, посочени в поканата до потенциалните участници, на адрес: гр. София, ул. Александър Жендов № 2, зала М22-24, при спазване на разпоредбите на чл. 67 от ППЗОП.

* Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените оферти за участие се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.
* Всеки участник има право да представи само една оферта. Участник, който е дал съгласие и/или фигурира като подизпълнител в оферта на друг участник, не може да представи самостоятелна оферта.
	+ До изтичане на крайния срок за подаване на офертите всеки участник в процедурата може да промени, допълни или оттегли офертата си. Допълнението или промяната на офертата трябва да отговаря на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер….” и наименованието на участника, в случай, че участникът не е оттеглил първоначално подадената от него оферта.

Г. За провеждане на договарянето е необходимо присъствието на законно представляващо лице на участника или от надлежно и изрично упълномощено/и за това лице/а.

При подаване на офертата, липсата на основанията за отстраняване по чл. 54, ал. 1 и чл. 55, ал. 1, т. 1 от ЗОП, както и съответствието с критериите за подбор, се декларират чрез представяне на ЕЕДОП. В него се предоставя съответната информация, изисквана от Възложителя и се посочват националната база данни, в които се съдържат декларираните обстоятелства.

ЕЕДОП-ът се предоставя в електронен вид по образец, утвърден с акт на ЕК. В него се предоставя съответната информация, изисквана от Възложителя и се посочват националните база данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

Когото за даден стопански субект – участник, подизпълнител и/или трето лице, задължените да представят ЕЕДОП са повече от едно лице (т.е. изискванията по чл. 54, ал. 1, т.1,2 и 7 от ЗОП се отнася за повече от едно лице) всички лица подписват един и същ ЕЕДОП.

ЕЕДОП-ът се подписва с електронен подпис съгласно правилата публикувани на сайта на Агенцията за обществени поръчки.

Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1,2 и 7 се попълва в отделен ЕЕДОП за всяко лице или за някои от лицата, а обстоятелствата, свързани с критериите за подбор, се съдържат само в един ЕЕДОП, подписан от лице, което може самостоятелно да представлява съответния стопански субект.

На основание чл. 66, ал. 1 от ЗОП, участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай, участникът представя доказателство за поетите от подизпълнителя/ите задължения. Съгласно чл. 66, ал. 2 от ЗОП подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, като и за тях да не са налице основания за отстраняване от процедурата. Съответствието с критериите за подбор се доказва с представяне на отделен ЕЕДОП за подизпълнителя/ите (чл. 67, ал. 2 ЗОП).

За всеки посочен подизпълнител се представя отделен ЕЕДОП, надлежно попълнен и подписан, както и доказателство за поетите от изпълнителя задължения – декларация за дейностите, които ще изпълнява като подизпълнител, дял от поръчката, който ще изпълнява.

За всяко трето лице се представя отделно, надлежно попълнен и подписан ЕЕДОП, както и доказателство за поетите от третото лице задължения.

Предложението за изпълнение на поръчката трябва да е в съответствие с Техническата спецификация и изискванията на Възложителя, посочени в Поканата и приложенията към нея.

В ценовото предложение, участникът трябва да представи попълнен документ „Ценово предложение“, изготвен в пълно съответствие с образеца към настоящата покана - Образец № 3.

Всички документи от офертата на Участника следва да са написани на български език, като в случай че някои от документите са на чужд език, то следва същият да бъде придружен с превод на български език. Попълнените документи трябва да са без поправки и/или изтривания и представени в пълно съответствие с предоставените от Възложителя образци, чиито условия са задължителни и не могат да бъдат променяни.

Документите в офертата трябва да са подписани само от лица с представителни функции, назовани в документа за регистрация в Агенция за вписванията – Търговски регистър или в удостоверението за актуално състояние, или от изрично упълномощени за това лица (с изключение на изискуемите документи, които обективират лично изявление на конкретно лице и не могат да се подпишат и представят от пълномощник). В случай, че налице е упълномощаване, следва да се представи и съответния документ с нотариално заверен подписа на упълномощаващото лице притежаващо представителни функции на участника.

1. ***РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ***
	1. Възложителят назначава комисия за извършване на подбор на участниците, разглеждане и оценка на офертите, съобразно чл. 103 от ЗОП, при спазване на разпоредбите на чл. 67 от ППЗОП.
	2. Офертите на участниците се оценяват въз основа на икономически най-изгодна оферта по критерий: най-ниска цена, съгласно чл. 70, ал. 2, т. 1 от ЗОП.
	3. Класиране на офертите.

Класирането на офертите се извършва във възходящ ред, като на първо място се класира офертата с най-ниска цена. В случай че предложените цени са равни, комисията ще проведе публичен жребий по реда на чл. 58, ал. 3 от ППЗОП за определянето на изпълнител между класираните на първо място оферти. Комисията изготвя доклад съдържащ информацията по чл. 60, ал. 1 от ППЗОП.

***XI. ОБЩИ УСЛОВИЯ***

1. За всички неуредени в настоящата покана въпроси се прилагат разпоредбите на Закона за обществените поръчки (ЗОП) и Правилника за прилагане на Закона за обществените поръчки (ППЗОП).

2. Всички разходи, свързани с участието в настоящата процедура за възлагане на обществената поръчка, включително и разходите във връзка с подготовката и подаването на оферта, са изцяло за сметка на заинтересованите лица, съответно на участниците.

***Приложения, съгласно поканата***

**ПРИЛОЖЕНИЕ № 3 – ОБРАЗЦИ НА ДОКУМЕНТИ ЗА УЧАСТИЕ**

**ОБРАЗЕЦ № 1**

НА ЕЕДОП Е ПРЕДСТАВЕН ВЪВ ЕЛЕКТРОНЕН ВИД ВЪВ ФОРМАТ

 XML. (за компютърна обработка )

И

 PDF. (за подписване с електронен подпис)

***OБРАЗЕЦ № 2***

***...................................................................................................................................................***

***( наименование на участника )***

***ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА***

***Долуподписаният/ата .....................................................................................................,***

 ***(трите имена)***

***в качеството си на ........................... в/на .................................................., ЕИК (БУЛСТАТ)........................, със седалище и адрес на управление .............................................................................., участник в договаряне без предварително обявление за възлагане на обществена поръчка с предмет:* „Застраховане на движимо и недвижимо имущество на МВнР на територията на Република България”**

**УВАЖАЕМИ ГОСПОЖИ И ГОСПОДА,**

 След като се запознахме с условията на поканата и приложенията към нея за провеждане на договаряне без предварително обявление за възлагане на обществена поръчка с предмет: „Застраховане на движимо и недвижимо имущество на МВнР на територията на Република България”*,* поемаме ангажимент да изпълним обществената поръчка в съответствие с изискванията и условията, заложени в Техническата спецификация, проекта на договор и останалите изисквания на поканата на възложителя, приложенията към нея, както и приложимите нормативни изисквания.

Предлагаме срок за изплащане на обезщетенията от ………. (словом: ……………….) работни дни[[1]](#footnote-1), считано от получаване на уведомление за настъпило застрахователно събитие и на необходимите документи, посочени в проекта на договор.

Предлагаме срок за извършване на оценка на щетите……………………..(словом: ……………….) работни дни.

Предлагаме процент авансово изплащане на застрахователното обезщетение при констатирано настъпване на застрахователно събитие и причинени щети - ………………………………………………%

Предлагаме срок за разглеждане на възражения срещу вида и размера на определеното обезщетение ……………………..(словом: ……………….) работни дни.

 Приемаме срокът за изпълнение на обществената поръчка да бъде 12 месеца, считано от датата на неговото подписване или до възлагане на обществена поръчка със същия предмет въз основа на проведена открита процедура, което от двете обстоятелства настъпи първо..

 Декларирам, че срокът на валидност на офертата е 5 (пет) месеца, считано от датата, определена за краен срок за получаване на оферти.

 Декларирам, че съм запознат/а със съдържанието на проекта на договора и приемам клаузите му.

 Декларирам, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.[[2]](#footnote-2)

Известна ми е отговорността по чл. 313 от Наказателния кодекс.

Неразделна част от настоящото Предложение за изпълнение са следните приложения:

1. Проект на застрахователна полица, покриваща изцяло изискванията на Техническата спецификация на възложителя, ведно с общите условия на застраховката и евентуално преференциални условия (без ценови). [[3]](#footnote-3)
2. Декларация по чл. 102, ал. 1 от ЗОП *(ако е приложимо)*.
3. Пълномощно на представителя на участника, ако е приложимо.
4. Други (*по преценка на участника*).

|  |  |
| --- | --- |
| Дата  | ............................/ ............................/ ............................ |
| Име и фамилия | .......................................................................................... |
| Подпис на лицетоДлъжност (качество на представляващия участника)Наименование на участника | ...........................................................................................…………………………………………………………………………………………………………………………………... |

***ОБРАЗЕЦ № 3***

|  |  |
| --- | --- |
| **Наименование на Участника :** |  |
| **Седалище по регистрация :** |  |
| **BIC; IBAN:**  |  |
| **Булстат номер /ЕИК/ :** |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер :** |  |
| **Факс номер :** |  |
| **Представляващ:** | (*име, фамилия, в качеството на*) |
| **e-mail :** |  |

**ДО**

**МИНИСТЕРСТВО НА ВЪНШНИТЕ РАБОТИ**

**ЦЕНОВО ПРЕДЛОЖЕНИЕ**

...................................................................................................................................................

( наименование на участника )

**за участие в договаряне без предварително обявление за възлагане на обществена поръчка с предмет: „Застраховане на движимо и недвижимо имущество на МВнР на територията на Република България”**

Долуподписаният/ата ................................................................................................... (трите имена) в качеството си на ................................................................................................................... (длъжност) на .............................................................................................. (наименование на участника), ЕИК/БУЛСТАТ …............................................................... (изписват се данните от пълномощното, ако е приложимо)

 **УВАЖАЕМИ ГОСПОЖИ И ГОСПОДА,**

 1. Заявяваме, че ще изпълним обществената поръчка в съответствие с условията на поканата, приложенията към нея, и при финансовите условия, заложени в Техническата спецификация и проекта на договор, като предлагаме следната обща цена (застрахователна премия) в размер на ……… лв. (словом: ………………………… лева) без 2 % ДЗП и ……… (словом: …………) с 2 % ДЗП. Застрахователната премия представлява сбор от двете застрахователни премии по видове имущество, за период от 12 (дванадесет) месеца, както следва:

1.1. Застрахователна премия за застраховане на **движимото имущество**, находящо се в имотите, посочени в Таблица: „Списък на недвижимите имоти в страната, управлявани от МВнР” към Техническата спецификация на ВЪЗЛОЖИТЕЛЯ, , с изключение на ведомствения жилищен фонд, представляваща Приложение № 1 към Договора], в размер на ……… лв. (словом: ………………………… лева) без 2 % ДЗП и ……… (словом: …………) с 2 % ДЗП;

1.2. Застрахователна премия за застраховане на **недвижимото имущество** - имотите, посочени в Таблица: „Списък на недвижимите имоти в страната, управлявани от МВнР” ” към Техническата спецификация на ВЪЗЛОЖИТЕЛЯ, представляваща Приложение № 1 към Договора, в размер на ……… лв. (словом: ………………………… лева) без 2 % ДЗП и ……… (словом: …………) с 2 % ДЗП.

2. Предложената от нас цена включва всички възможни разходи, възникващи за изпълнителя и необходими за качественото изпълнение на обществената поръчка, съгласно изискванията на възложителя от при пълно съответствие с условията от поканата и приложенията към нея по процедурата.

3. Заявяваме, че предложената от нас обща цена по т. 1 и цените по точки 1.1 и 1.2 от настоящото ценово предложение са фиксирани за периода на действие на договора – 12 (дванадесет) месеца. Цените не може да бъдат променяни в посока увеличение.

4. Предложените цени са определени при пълно съответствие с условията от поканата и приложенията към нея по процедурата. Приемаме, че единствено и само аз (ние) ще бъда(ем) отговорни за евентуално допуснати грешки или пропуски в изчисленията на предложените от мен (нас) цени.

5. Декларирам(е), че съм (сме) съгласен(и) плащанията да бъдат извършени по начина и в сроковете, посочени в проекта на договор за възлагане на обществената поръчка.

6. Приемаме, че плащане не се извършва, в случай че възложителят е получил за нас информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

Подпис

Дата \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_

Име и фамилия \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Длъжност

[качество на представляващия участника] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Наименование на участника \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Забележка:*

* *Предложените цени са обвързващи за целия срок на действие на договора, освен ако изпълнителят предложи по-ниски цени по време на изпълнение на договора, без да променя предмета и обема на изпълнението.*
* *Ценовото предложение се попълва четливо и без зачерквания.*
* *При несъответствие на цената, изписана с думи и цената, изписана с цифри, се счита за вярна цената, изписана с думи.*

***ОБРАЗЕЦ № 4***

|  |  |
| --- | --- |
| **Наименование на Участника :** |  |
| **Седалище по регистрация :** |  |
| **BIC; IBAN:**  |  |
| **Булстат номер /ЕИК/ :** |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер :** |  |
| **Факс номер :** |  |
| **Представляващ:** | (*име, фамилия, в качеството на*) |
| **e-mail :** |  |

**ДЕКЛАРАЦИЯ [[4]](#footnote-4)**

за конфиденциалност по чл. 102, ал. 1 от ЗОП

Долуподписаният/ата ...................................................................................... *(трите имена)* в качеството си на ............................................................ *(длъжност)* на .................................................................................. *(наименование на участника)* ЕИК/БУЛСТАТ …................................................................... – участник в договаряне без предварително обявление за възлагане на обществена поръчка с предмет: **„Застраховане на движимо и недвижимо имущество на МВнР на територията на Република България”**

**ДЕКЛАРИРАМ:**

1. Информацията, съдържаща се в …………………….. (посочват се конкретна част/части (в съответния документ: раздел, точка, ред, параграф, текст/думи) от предложението за изпълнение, да се счита за конфиденциална, тъй като съдържа технически и/или търговски тайни (вярното се подчертава).

2. Не бихме желали информацията по т. 1 да бъде разкривана от Възложителя, освен в предвидените от закона случаи.

|  |  |
| --- | --- |
| **Дата**  | **\_\_\_\_\_\_\_\_/ \_\_\_\_\_\_\_\_\_ / \_\_\_\_\_\_** |
| **Име и фамилия** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Длъжност** **[качество на представляващия участника]** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

1. *Срокът следва да е не повече от 20 дни* [↑](#footnote-ref-1)
2. *Участниците могат да получат необходимата информация, свързана със закрила на заетостта, включително минимална цена на труда и условията на труд от следните институции:*

*- Относно задълженията, свързани с данъци и осигуровки:*

*Национална агенция по приходите:*

*Информационен телефон на НАП - 0700 18 700; интернет адрес: www.nap.bg*

*- Относно задълженията, свързани с опазване на околната среда:*

*Министерство на околната среда и водите*

*Информационен център на МОСВ:*

*работи за посетители всеки работен ден от 14 до 17 ч.*

*1000 София, ул. „У. Гладстон" № 67*

*Телефон: 02/ 940 6331*

*Интернет адрес: http://www3.moew.government.bg/*

*- Относно задълженията, свързани със закрила на заетостта и условията на труд:*

*Министерство на труда и социалната политика:*

*Интернет адрес: http://www.mlsp.government.bg*

*София 1051, ул. „Триадица” № 2*

*Телефон: 02/ 8119 443* [↑](#footnote-ref-2)
3. *Проектът на застрахователна полица и общите условия не следва да противоречат на условията на възложителя, посочени в Документацията за обществената поръчка. Документите не съдържат клауза за самоучастие.* [↑](#footnote-ref-3)
4. *Декларацията по чл. 102, ал. 1 ЗОП не е задължителна част от офертата, като същата се представя по преценка на всеки участник и при наличие на основания за това. Декларацията се прилага в опаковката по чл. 47, ал. 2 от ППЗОП.*

*Съгласно чл. 102, ал. 2 от ЗОП: „Участниците не могат да се позовават на конфиденциалност по отношение на предложенията от офертите, които подлежат на оценка.“* [↑](#footnote-ref-4)